Umeå er en universitetsby i det nordlige Sverige. Den ligger få timer fra den arktiske cirkel, hvilket betyder lyse nætter og mørke vintre med gode muligheder for nordlys. Byen har en ungdommelig vibe, da Nordsveriges største universitet er beliggende i hjertet i Umeå. Dette smitter af på byens rige bar- og kulturliv. For de kunst- og kulturinteresserede er de små lokale teatre ofte et hit, ligeledes er et besøg på den anerkendte Nordlandsopera. Byen emmer også af en alsidig kulturarv, hvorfor du finder Samiudstillinger på flere af byens museums. Hvis du vil nyde en svensk 'fika', gøres dette bedst i byens centrum. Her kan du nyde en stærk kop kaffe med en klassisk kanelbulla til den smukke udsigt over Umeälven. Byen voksede sig stor omkring 70'erne, hvilket giver den en helt unik charme. De små gader med fine huse går direkte ud i store bygninger og studieboliger om Ålidhem og Sofiehem. Du kan derfor mærke byens levende historie ved blot at gå fra centrum mod hospitalet og videre gennem det smukke universitetsområde.